als_Latn dik_Latn sag_Latn
Shkarkimet ilegale paraqesin një sfidë të madhe në moshën digjitale. Një producent i filmit çek ka ndërmarrë një nismë të re, për të legalizuar shpërndarjen pirate, për të ndihmuar industrinë e filmit që të rikuperojë të paktën disa nga humbjet.
“Ne kemi vendosur të ndryshojmë ADN e shpërndarjes pirate të filmave,”- tha Pepe Rafaj, një producent dhe menaxher IT në Pragë. “Ne kemi vendosur virusin e ligjshmërisë brenda në sistem. Po përpiqemi të ndryshojmë sistemin e shpërndarjes,”- tha ai.
Në një shtet me të paktën 10 milionë banorë, 3 milionë prej tyre shkarkojnë rregullisht filma nga faqe në internet. Rafaj po kërkon që të paguajnë vetëm pak, në shenjë dhurate, për atë çka njerëzve u ofrohet si shërbim publik. Përndryshe, tha ai, do të jetë e pamundur që të kemi publikime të reja në të ardhmen.
Në tetor, Rafaj prezantoi një komunitet të ri në internet të quajtur “31-shi” dhe përdori sloganin “Shikojeni siç duhet!” Ai shpreson të ndryshojë rrënjësisht mënyrën sesi njerëzit shohin filma në internet në të gjithë botën.
Sistemi është shumë i lehtë. Mund të kërkoni një film në faqet të themeluara për të shpërndarë dokumente, ose në uebsajtet e 31-shit, për filmat që kanë etiketën 31. Kjo do të sjellë kodin QR.
(Herë të lexuara: 241)
als_Latn als_Latn als_Latn als_Latn als_Latn als_Latn